
Înştiinţare. 


Rugăm pe toţi câți au binevoit să primească această 
foaie să grăbească cu trimiterea plății de abonament. 


Administrația foii ,,TARA N OASTRĂ“. 





Cetitorilor. 


Pe toţi, cărora le ajunge în mani această foaie îi 
rugăm să o cetească și dacă o socot de potrivită 
trebuințelor țărănimii să o rispändească între oa- 
menii noştri dela sate. 

Foaia apare săptămânal sio vor primă cetitorii 
Dumineca. 


Abonamentul e pe an . . . 4 cor. 
Pe jumătate de an . . . . 2 » 
Pe trei luni . . . ai E a 


Banii să se trimită la Administraţia revistei 
> Tara noastră“, Sibiiu — Nagyszeben. Asociatiune. 





Toţi cărturarii noștri, mai ales cei în atingere apropiată 
cu țărănimea — preoții și învățătorii — sânt rugați a trimite 
. acestei reviste articole si știri cari sânt în legătură cu trebile fă- 
rănimii. Îndeosebi primim bucuros articole cu poveţe economice,” 
precum — și snoave, poezii poporale etc. Scriitorii artico- 
lelor sunt rugați a se folosi de un grai înțeles de 
popor, ca să nu fim siliți a supune schimbării în redacție ar- 
ficolele. 

Pentru articolele bune dăm și o cuvenită răs- 
plată bănească. 

Revista poporală 
a „Asociaţiunii pontra literatura rom, Si cultura poporului rom.“ 

Vremea se schimbă și cu ea se înmulțesc și cerin- 
tele vieții. 


Alte gânduri și alte păsuri frământă mintea şi inima 
oamenilor din zilele noastre. Lupta pentru traiu, pentru 
pânea de toate zilele e mai înverșunată, mai grea — și 
cei flămânzi, cei cutropiți de nedreptățile stăpânilor ne- 
omenoși strigă tot mai tare... Glasul lor de nemul- 
tamiti s'amestecă tot mai des în cântecul vremurilor nouă. 

Țările multor neamuri sunt în floare, sunt puternice, 
iar oamenii din ele trăiesc mai feriți de nedreptăți, sunt 
mai la adăpost de grijile zilei de mâne și de greul zilei 
de astăzi. 

Fiind cu toţii făpturile lui Dumnezeu, cerându-i 
cu toții deopotrivă mila si ocrotirea părintească — ar 
fi să fim la fel impartasiti de bunatatile şi bucuriile 
acestei vieți. 

Si dacă totus nu suntem, pricina nu e a se cauta 
în împărăția cerurilor ci în vrednicia sau nevrednicia - 
noastră. 

„Norocul, bunăstarea si bucuriile si-le face omul 
singur; — numai cel ticăit si neajutorat așteaptă po- 
rumbii T deagata. l 

Românii, desi suntem dintr’o vita de neam 
mare, de suntem oameni de ispravă, când vrem —- 
totus prea he lăsăm de multeori stapaniti de un păcat 
mare, de /ere. Gândiţi-vă numai câte porniri bune, cari 
au răsărit în cursul vremii ca soli de mântuire, n'au fost 
prohodite din cauza nepăsării noastre; gândiți-vă unde 
am fi putut noi ajunge în câţiva zeci de ani, dacă fiecare 

21” 

creștin din neamul nostru ar fi muncit din răsputeri, cu 
hărnicia și îndrăzneala omului, care vreă să-și croiască 
altă soarte, altă vieață. 

Nu vreau sa zic că mam făcut nici un spor, nu 
vreau să cârtesc — ci să vă atrag luarea aminte că noi 
suntem un: neam de oameni, cari putem şi trebuie să 
facem mai mult! Suntem un popor tânăr, care are destul 


a kan AUA fosa ai 


prisos de vieață și destulă putere a minţii, pentruca să-și - 


insenineze prezentul cu speranţele viitorului. 
* 
«Asociaţiunea» urmând cerințele vremii de astăzi 
şi-a îndreptat privirile spre poporul dela sate. Și în- 
cearcă a se apropiă de sufletul acestei păture oropsite 


pe toate căile cari îi stau deschise. Lucrează din răs- - 


puteri pentru a deschide minţile țăranilor, învățându-i 
la o nouă tălmăcire a traiului lor pământesc. Şi atunci 
când această pătură sănătoasă la trup și la suflet va şti 
să fie stăpână pe toate drepturile ei de om și de ce- 
tățean, neamul românesc va începe o nouă vieaţă. 


Dintre multele mijloace cari ajută la întruparea acestui . . 


nou 'gând sunt și prelegerile poporale pe cari a început 
să le pună la cale <Asociaţiunea» prin despărțăminte. 

«La început eră cuvântul» — înţeleapta pilduire a 
bibliei poate servi ca îndreptar pentru orice premenire 
bună. Cuvântul e sămânța din care răsare roada. Și bel- 
șugul pe urma ostenelelor cu prelegerile poporale va fi 
trainic și bogat în fapte bune, numai atunci, când cei 
ce-și iau asupra lor însărcinarea de a sămănă bobul pre- 
menirii, — sunt pe deplin stăpâni. pe înțelepciunea vorbei 
şi pot prevedeă roadele bune ce le va aduce. 

Mulţi dintre cărturarii noștri dela sate, asupra că- 
rora cade datoria grea de apostoli ai vremurilor ce va 
să vină, de multeori nu-și știu pretui chemarea. Mulţi 
își mântuie urechia cu câteva vorbe frumos sunătoare, 
uitând că vorba numai prin fapte își răscumpără rostul 
ei de a fi. lar vorbele, neurmate de fapte bune, sunt bu- 
ruieni stricăcioase, cari aduc numai rău. ; 

«Asociațiunea> când sa gândit la prelegerile po- 
porale știă că în multe părți se vor pune cu greu la 
cale, din cauză că avem prea puțini oameni cari au pre- 
gătirea să deie învățături cu miez poporului. Inzadar a 

întocmit un program amănunţit, dând îndrumări punct 
de punct, cum au să! se ţină prelegerile pentru popor. 
În cele mai multe despărțăminte glasul ei a sunat în 
pustiu, nefiind urechi cari să-l audă și mai ales să-l 
înțeleagă. 

De greutățile începutului se sperie însă numai cel 
ce nu cunoaște drumul anevoios al izbânzii. 

Noi vom merge înainte, stăruind mereu pe lângă 
cărturarii noștri să facă începutul, peste care trebuie să 
trecem. Si de bună seamă vom izbuti! 

Dar chiar și în aceste încercări trebuie să vedem 
limpede ţinta la care vrem să ajungem, trebuie să ne 
dăm seamă de trebuințele poporului. 

In vremea din urmă la noi se stăruie mai ales pentru 
înființarea tovărășiilor, pentru o organizare economică 
a țărănimii noastre. Nu putem îndestul lăudă stăruințele 
oamenilor de bine, cari nu cruță nici timp, nici oste- 
neală, pentru a duce în îndeplinire acest gând de mân- 
tuire. Si noi ne-am alăturat la dânșii, propovăduind prin 
despărțăminte înființarea tovărășiilor. Credem însă că 
pentru desfășurarea firească a înaintării şi întăririi noa- 
stre economice, în cele mai multe părți, trebuie să pre- 
meargă prelegerile, cari călăuzite cu pricepere și cu so- 
coteală sunt o adevărată școală pentru țărănimea noastră. 

Prelegerile la sate, pentruca să poată interesă pe 
țărani trebuie să trateze mai ales despre deosebitele ra- 
muri economice, cu ajutorul cărora ei își agonisesc pânea 
de toate zilele. 

Pentruca să se țină seamă de îndrumările cuprinse în 
circulara biroului Asociaţiunii (Nr. 1353—1906), repro- 
ducem cele privitoare la partea practică a prelegerilor: 

a) Referitor la cultura pământului, se vor arătă diferitele soiuri 
de mașini şi rechizite agricole, si unde se poate, se vor 
pune şi în lucrare, ca cei prezenți să se poată convinge 
de avantagiile lor. 

b) Tot asa se va procedă la prelegerile despre pomărit, arătând 
cum se face în realitate sămănatul pomilor, strămutarea, 
altoirea şi formarea coroanei lor, etc. 

c) La cultura viiei se vor arătă de ex. cum se face rigolarea 
pământului, altoirea viței, etc. 

d) La cultura legumilor se vor arătă diferitele soiuri de semințe 
mai alese și însăşi exemplare din legumile cele mai îru- 
moase și mai răsplătitoare, etc, 

e) La stupărit se vor arătă spre ex. coșniţele sistematice, di- 
feritele soiuri de unelte și mașini practice, si asa mai 
departe se va procedă si referitor la alți rami agricoli. 
15. Despărțămintele, cari dispun de schiopticoane, vor fi 

rugate să le pună şi în serviciul prelegerilor economice. 

La aceste subiecte se vor adăugă și cele despre tre- 
cutul neamului nostru și despre oamenii noștri mari. 

Urmându-se, an de an, acest apostolat al cuvântului 
e cu neputinţă să nu se trezească în sufletele țăranilor 
un dor de a-și întocmi o nouă vieaţă. In urma acestor 
prelegeri practice țăranul va găsi singur căile de îndrep- 
tare a gospodăriei si a bunăstării lui. 

Greutatea e însă — cum am spus — că pătura noa- 
stră cărturărească 'e prea puțin pregătită in vederea ace- 
stei hărnicii. Fără multă bătaie de cap se poate înlătură 
și acest neajuns. Fiecare despărțământ se poate îngriji 
cu ușurință să trimită în fiecare an câte un învăţător sau 
preot la cursurile de vară ale statului. Pe viitor se va 
publică programul, când și unde se tin aceste cursuri. 
Despărţămintele mai neajutorate, pot cere un conferen- 
tiar de aici din centru. Seminariile si preparandiile noa- 
stre de asemenea se grijesc tot mai mult de creșterea 
economică a preoților și învăţătorilor, Pe lângă toate 
aceste în scaunul despărțămintelor să se ţină prelegeri 
pentru pătura cultă. Despre aceste vom vorbi întrun 
articol apropiat. 

In acest an « Asociaţiunea» a făcut un bun început, care 
de bună seamă va îndemnă pe mulți la muncă serioasă. 

Dintre despărțămintele « Asociaţiunii» vor tinea pre- 
legeri la sate următoarele: Despărțământul Bistrița, Blaj, 
Brad, Brașov, Deva, Dobra, Miercurea, Mociu, Orăștie, 
Oravița, Sebeș, Sibiiu, Șimleu, Turda, Zernesti. 

Aceste sunt despărțămintele cari ne-au vestit prelege- 
rile. Nădăjduim însă că multe dintre acele cari au întârziat 
să ni-le vestească, își vor da toată silința să facă începutul. 

Dintre despărțămintele mai sus înșirate următoarele 
ne-au trimis programul special al prelegerilor. 

L În despărțământul Blaj se vor ţineă prelegeri în anul 
silit. în următoarele comune: 

. In Pănade, la 21 Aprilie, despre <«/nsemnătatea guno- 
iului Aa economie». Conferenţiar dl Joan Maior, administra- 
s domeniului metropolitan. Conducătorul prelegerii dl Zoan 

F. Negrufiu, profesor și proprietar, 

2. In Mănărade, la 14 Aprilie, despre «Cum trebue să ne 
lucrăm pământul ?» Conferențiar dl Emil Vi/assa, proprietar în 
Sâncel. Conducătorul prelegerii di A. C. Domșa, contabil. 

3. In Ciufud, la 7 Aprilie, despre <Relele cari izvoresc din beu- 
tura vinarsului». Conferențiar dl G. Precup, profesor şi propr. în 
Blaj. Conducătorul prelegerii dl Joan F. Negrufiu, prof. şi propr. 

4. In Veza, la 7 Aprilie, despre «Vacile cu lapte». Con- 
ferenţiar dl Augustin Morar, agronom diplomat în Sâncel. Con- 
ducătorul prelegerii dl Joan F. Negruțiu, prof. şi proprietar. 

5. In Lunca, la 15 Septemvrie, despre «Ingrijirea pomilor 
și a poamelor». Conferenţiar dl Nic. Pop, profesor. Conducă- 
torul prelegerii di A. C. Domșa. 

6. In Cergăul-mare, la 16 Iunie, despre «Ingrijirea de să- 
nătatea vitelor». Conferenţiar dl Joan Maior, administratorul 
mitropoliei. Conducătorul prelegerii di AZ. Cizra, profesor. 

7. In Roșia de Secaş, la 9 lunie, despre «Sădirea viei». 
Conf. dl Nicolae Pop, prof. Conducătorul prel. Dr. A. Chefan, prof. 

8. In Mikal, la 19 Maiu, despre «Folosul învățăturii». 
Conferenţiar dl Gavril Precup, profesor. Conducătorul prelegerii 
di Joan F. Negruțiu. - sa 

9. In /clod, la 2 lunie, despre «Napi și cartofi ca nutreţ». 
Conferenţiar dl. Emil F. Negruțiu. Conducătorul prelegerii dl 
Gavril Precup, profesor. 

10. In Spini, la 12 Maiu, despre «Asigurări». Conferenţiar 
dl Alexă Pop, secret. adm. centrale. Conducătorul prelegerii di 
loan Rațiu, profesor. 

11. In Bia, la 28 Aprilie, despre «Animalele de casă». 
Conferenţiar di Dr. Ambrosiu Chefan, profesor. Conducătorul 
prelegerii dl Joan F. Negruțiu, profesor. 


II. În despărțământul Braşov: 

1. In Rotbav, la 1/14 Aprilie, despre <Plantarea pomilor», 
cu demonstrațiuni practice și împărţire de pomi. Conferenţiar 
dl An. Boidor, învățător în Codlea. Conducătorul prelegerii dl 
Nic. Bogdan, profesor. 

2. În Herman, la 8/21 Aprilie, despre «Arazul, tractarea 
gunoiului si economia schimbătoare» (rotaţiunea agricolă). Di- 
stribuire de semințe şi pomişori. Prelegere cu schiopticonul. 
Conferenţiar dl An. Boldor, înv. în Codlea. Conducătorul pre- 
legerii di 7. Petrovici, profesor. 

3. In Bod, la 15/28 Aprilie, despre «Aratul, tractarea gu- 
noiului și economia schimbătoare» (rotaţiunea agricolă). . Distri- 
buire de seminţe şi pomişori. Prelegere cu schiopticonul. Con- 
ferenţiar dl An. Boldor, înv. în Codlea. Conducătorul prelegerii 
di Sofr. Roșea, îuncţ. de bancă. 

4. In Sân-Petru, la 15/28 Aprilie, despre «Arazul, trac- 
tarea gunoiului şi economia schimbătoare» (rotaţiunea agricolă). 
Distribuire de seminţe si pomişori. Prelegere cu schiopticonul. 
Conferențiar dl An. Boldor, înv. în Codlea. Conducătorul pre- 
legerii dl Sofr. Roșca, îuncț. de bancă, ` 

5. In Turches (Săcele), la 29 Aprilie v. (12 Maiu n.), despre 
«Cultivarea legumelor», cu distribuire de seminţe. Prelegere cu 
schiopticonul. Conferenţiar di An. Boidor, înv. în Codlea. Con- 
ducărorul prelegerii dl A. Bârseanu, profesor. 

6. In Brașov, în timpul verii (terminul se va hotărî ulte- 
rior), «Un curs de albinărit», de loan Aron, dir. şcol. în pens. 


III. În despărțământul Orăştie: | 

1. In Vinerea, la 14 Aprilie n., despre «Bănci», «Maşini 
agricole», «Biblioteci poporale» şi «Cărţi funduare». Conteren- 
țiari dnii: 7. Lăpedatu, Mofa, Popovici. Conducătorul prelegerii 
directorul despărțământului eventual unul dintre conterențţiari. 

2. In Șibot, la 21 Aprilie n, despre «Bănci», «Maşini 
agricole», «Biblioteci poporale» si «Cărţi funduare». Conteren- ` 
țiari dnii: Lăpedatu, Mofa, Popovici. Conducătorul prelegerii 
directorul despărțământului, eventual unul dintre conferențiari. 

3. In Pricaz, la 12 Maiu n. şi 4. în Romosel, la 19 Maiu 
n, despre «Pomărit», «Notari publici», <Insotiri economice» si 
«Biblioteci poporale». Conterenţiari dnii: Baicu, Lăpedatu, Mofa, 
Popovici. ' Conducătorul prelegerii directorul despărțământului, 
eventual unul dintre conferenţiari. 

5. In Dâncul-mare, la 26 Maiu n. și 6. în Căstău-Beriu, 
la 2 lunie n, despre «Agricultura rațională», «Insofiri», «Ma- 
sini agricole» şi «Biblioteci poporale». Confterenţiari dnii: Baicu, 
Lăpedatu, Mofa şi Popovici. Conducătorul prelegerii directorul 
despărțământului eventual unul dintre conferenţiari. 

7. In 7urdaș, la 9 lunie n, și 8. în Orăștioara, la 13 Iunie 
n, despre «Bănci», «Mașini agricole», « Nutrețuri artificiale» şi 
«Biblioteci poporale». Conterenţiari dnii: Lăpedatu, Mofa si Baicu 
Conducătorul prelegerii directorul despărțământului, eventual 
“unul dintre conferenţiari. ' ; . 

9. In Binfinf, la 16 Iunie n. si 10. în Sibisel, la 30 Iunie 
n, despre «Pomărit», «Notari publici», <Insotiri economice» si 
«Biblioteci poporale». Conterentiari dnii: Baicu, Lăpedatu, Mota 
şi Popovici. Conducătorul prelegerii directorul despartamantului 
eventual unul dintre conferențiari. 

Prelegerile din pomărit vor fi ilustrate cu schiopticonul. 
Afară de prelegerile arătate în program, se vor da proiecțiuni 
cu schiopticonul din vieața Romanilor, din a Românilor și altele. 
Prelegerile se vor țineă cu ajutorul Reuniunii economice din 
Orăştie. l 

IV. În despartamantul Șimleu: 

1. In Bârsăul-de-sus, la 14 Aprilie, despre «Stupărit». 
Conferențiar di George Șinca, învățător în Oarta-de-mijloc. Con- 
ducătorul prelegerii dl Andrei Cosma din Simleu. 

2. In Băsești, la 21 Aprilie, despre «Stupărit». Conferen- 
tiar dl George Șinca, înv. în Oarta-de-mijloc. Conducătoul pre- 
legerii dl Antonin Băliban, Băseşti, preot, 

3. In Halmosd, la 14 Aprilie, despre «Stupărit». Conte- 
si își dl Victor Botian, înv. în Cosniciul-de-jos. Conducătorul 
prelegerii d! Aurel Oltean, Halmoșd, preot. l 

4. In Giumelcis, la 21 Aprilie, despre «Stupărit». Confe- 
rentiar dl Victor Botian, înv. in Cosniciul-de-jos. Conducătorul 
prelegerii dl Simion Pintea, preot în Giumelcis. 

5. In Hereclean, la 14 Aprilie, despre «Pomărit». Conte- 
rentiar dl Nicolae Pop, înv. în Hidig. Conducătorul prelegerii 
dl Alimpie Filep, preot în Hereclean. ; 

6. In Badon, la 21 Aprilie, despre «Pomărit». Conferen- 
țiar” dl: Nicolae Pop, înv. în Hidig. Conducătorul prelegerii dl 
Vasilie Pop, adv. în Șimleu. 

7. In Urminiș, la 14 Aprilie; despre «Poinărit». Conferen- 
tiar di George Simonca, înv. în Asuagiul-de-sus. Conducătorul 
prelegerii dl Stefan Szabó, preot în Urminiş. 

8. In Bdifa, la 21 Aprilie, despre «Pomărit». Conferenţiar 
di George Simonca, înv. în Asuagiul-de-sus. Conducătorul pre- 
legerii dl George Maior, preot în Băița. , | 

9. In Curitău, la 14 Aprilie, despre < Vierit». Conferenţiar 
dl Danil Graur, înv. în Giurtelec. Conducătorul prelegerii dl 
Petru Ostatea, preot în Curitău. | 

10. In Bocșa-rom., la 21 Aprilie a. m, despre «ieri. 
Conferenţiar di Danil Graur, înv. în Giurtelec. Conducătorul 
prelegerii dl Joan /lieș, preot în Bocșa R. 

11. In Siciu, la 21 Aprilie d. a, despre «Vieri>. Confe- 
rențiar dl Danil Graur, înv. în Giurtelec. Conducătorul prele- 
gerii dl Cassiu Deleu, propr. în Siciu. 

12. In Poptelec, la 14 Aprilie, despre «Măzăsărit». Con- 
ferenţiar dl Traian Husti, înv. în Bobota. Conducătorul prele- 
gerii dl Joan Talos, preot în Poptelec. 

13. In Firminiș, la 14 Aprilie d. a., despre «Mătăsărit». 
Conferenţiar dl Traian Husti, înv. în Bobota. Conducătorul 
prelegerii dl Joan Rusu, preot în Firminiş. 

14. In Cizer, în ziua a 2-a de Rosalii, despre «Agronomie». 
Conferenţiar dl Joan Oegar, înv. în Ceheiu. Conducătorul pre- 
legerii dl Aurel Orian, preot în Cizer. 

15. In Pria, în ziua a 2-a de Rosalii, despre «Agronomie». 
Conferenţiar dl Joan Oegar, înv. în Ceheiu. Conducătorul pre- 
legerii dl Joan Budișanu, preot în Pria. 


Indemnăm cu toată seriozitatea despărțămintele noa- 
stre la muncă, fiindcă numai astfel ne vom mântui. 


Oct. C. Tăslăuanu,. 

La claca. 


În crâng doinesc privighitori 
Si sar din cracd m cracd, 
Din sat în cântec de viori 
Merg feiten câmp la clacă. 
Pe lanuri florile sfios 
Ridică fruntea 'n soare, 
Arar' mai vezi asa frumos 
În vând secerătoare. 


Le crezi că-s fete de 'mpărat 
In iie şi cătrințe, 

C'un zimbet ți-uu răscumpărat 
Ani grei de suferințe. 

La cap de holdă stau pe loc 
Şi secera-şi aruncă, 

De hora ce-o pornesc cu foc 
Să miră 'ntreaga luncă. 


Ficiorii bat pământul des 
Și parcă-i poartă vântul, 
lar ele de uşoare ce-s 
Abiă ating pământul; 
Acum o mână mai cu foc 
Acum mai lin o mână, ` 
Când o păreche la mijloc 
Să 'mvârte pe sub mână. 


Curg chiote şi strigături, 
Cu toţi fac gură multă, 
Că paserile din păduri 
S'apropie de-ascultă. 

Și dacă nu li-sar fi rupt 
O coardă la vioară, 

Ei ar jucă neîntrerupt, 
Din zori şi până 'm sară. 


Asd-1 la joc când te porneşti 
Și mergi cu fete "n clacă, 
Bătrân de-ai fi, întinereşti 
Privind numai cum Joacă. 

Şi `n lume nu-i mai bun noroc, 
De-ai fi căzut din stele, 

Decăt să seceri la un loc 

Tot povestind cu ele. 


Cad spicele de grâu curat 
Se scutură de coapte, 
Văzduhu *ntreg e încărcal 
De zvonuri şi de şoapte. 
Cuvinte pline de 'nţeles 

Să schimbă 'ntxe-olaltă, 
Căci ochii lor se caută des 
Și pieptul lor tresaltă. 


O fată-i numai dusă 'n gol 
Cu ochii, visătoare, 

Doi fluturaşi tot dau ocol 
Ca 'nprejmuind o floare. 

Să 'ntoarce suspinând spre ei 


-Şi parc'ar vred să plângă, 


Isi şterge ochii viorei i 
Cu mâneca cea stângă. 


Șopteşte `n taină drag cuvânt 
Duios şi tainic nume, 

Si plânge, când i-atăta cânt 
Cum wa mai fost pe lume: 
O prepeliţă strigă m grâu 
De-o bucurie sfântă 

Si apa 'n limpedele rău 

Tot murmură şi cântă, 


Frumoasa măndrelor livezi 


Plânsorile le lasă, 


Pe cel înstrăinat îl vezi 
Curând întors acasă ; 

I-sa urit, s'a săturat 

De multă "nvăţătură, 

În sbor 1-1 poartă cătră sul 
Un dor fără măsură. 


A. Seca. 

LUCRĂRILE AGRICOLE ÎN LUNA LUI MAIV. 


In această lună se poate sămănă încă cânepa, mohorul şi 
eucuruzul, menit ase da ca hrană vitelor, verde; chiar si meiul 
se poate sămănă, dacă în pământ se găseşte incă destulă ume- 
zeală. 

Sămănatul mohorului, dacă se poate, trebuie făcut chiar în 
luna Aprilie, sau cel 'mult pe la începutul lunei lui Maiu. Acest 
nutreţ se dă verde vitelor de muncă, în lipsa altui nutreţ. Când 
mohorul este amestecat cu meiu, dă totdeauna un nutreţ mai 
bun si mai mult pentru toate vitele de muncă. Cătăţimea de să- 
mânţă ce se seamănă la hectar!) este de 40 kgr. 








Tot pentru hrana vitelor se seamănă şi măturile sau sorgul. 
Ca nutreţul de sorg să fie mai bun, se amestecă sămânța de 
sorg cu sămânţa de meiu sau cu sămânța de mohor, şi după 
aceea se face sămănătura. In cazul acesta fânul de sorg este mai 
bun si îl mănâncă cu multă poftă toate vitele. 


Urzica. 

In alte ţări se cultivă şi urzica ca nutreţ pentru vite. Fânul 
de urzică dă vitelor o hrană mai gustoasă, la vacile de lapte 
le sporește luptele şi-l face si mai bun. Asemenea și la caprele 
hrănite cu fân de urzică, laptele dă smântână mai multă şi cu 
un gust mai dulce. 


Fânul de urzică se amestecă cu 4 părli fân natural sau cu 
4 părţi paie tăiate si astfel se dă vitelor. Acest mod se obicinuieşte 
mai cu seamă in Elveţia, unde urzica se cultivă mai mult ca 
plantă de nutreţ. 
Săpatul cucuruaului. 


Când cucuruzul a crescut de 5 cm. e bine să se grăpeze, 
fiindcă această lucrare îi face mai bine decât chiar săpatul. Dacă 
nu se grăpează, atunci se sapă când a crescut de 12—16 em. 
Când cucuruzul este sămănat în rânduri, săpatul se poate face cu 
Săpătoarea mecanică, 

Tot ca cucuruzul se sapă napii, cartofii, fasolea, mazărea, 
castraveţii, pepenii și dovleceii. Săpatul se face, și trebuie să se 
facă şi pe timp secetos, fiindcă în acest caz, apa care vine din 
stratele de jos ale pământului, în loc să se evaporeze, rămâne 
la rădăcinele plantelor care pot să crească. 


PEN AIR e CRIN a 


1) 1 hectar este aproape 1%, jug. 

Cucuruzul ca planta de nutref. 


Ca plantă de nutreţ cucuruzul se poate sămănă din luna 
Maiu si până la sfârşitul lunei Iulie. Jn acest caz cucuruzul se 
seamănă singur, sau amestecat cu sămânță de sorg, mohor şi 
meiu. Sămănatul se face prin împrăştiere sau în rânduri depăr- 
tate de 15—20 cm. Cătăţimea de sământă la hectar este de 50 
litri în rânduri şi 180 litri prin imprăștiere. După aceea se gră- 
pează. 

= Când cucuruzul s'a sămănat prin împrăștiere şi a răsărit 
prea des, se rărește când a crescut de 10 cm. După multe cer- 
cări făcute cucuruzul dat ca hrană vitelor în stare verde, este 
unul dintre cele mai bune nutreţuri ce se poate da vacilor de 
lapte, boilor de muncă, ca şi acelora puși la îngrăşat. Cucuruzul 
se coseşte de regulă când i-a dat spicul, La hectar poate să pro- 
ducă 75—90 de mii de kgr. nutreţ verde, care se poate asemănă, 
aproape cu 20,000 kgr. fân uscat. 


Cositul lulernei, a trifoiului şi a sparcetei. 

Când această plantă a înflorit, se cosește cu coasa sau cu 
maşina de cosit. La uscarea fânului ca si la strâns din poloage 
şi făcutul capitei, trebuie să avem în vedere, ca foile de pe trun- 
chiuleţele plantelor să nu cadă, căci foile ridică hrana fânului. 
Când căpiţele se fac acasă trebuie făcute mai departe de grajd, 
ca şi de alte clădiri, ca la caz de foc să nu ardă şi aceste clă- 
diri; iar depărtarea între căpițe să fie de 10—20 metri, tot din 
cauza focului. Căpiţele se. fac în formă de con (A) sau în formă 
de şire. După ce s'a ridicat fânul de pe livezi, locul se grăpează 
in lungime si de-a curmezișul, ca luţerna şi trifoiul să crească 
mai repede. \ 

Luţerna produce fàn uscat la hectar dela 5—15 mii de kgr. ; 
iar sămânță dela 5—7 hectolitri. Samanta se caută să fie din a 
doua cositură. Trifoiul si sparceta pot da fàn uscat 4—7 mii de 
kgr. la hectar. 

Facerea ogoarelor. 

Locul pentru sămănatul grâului de toamnă se ogoreşte cât 

mai de timpuriu şi cât se poate de adânc. l 


In grădina de pomi. 


Pomii trebuie cautati ca să nu aibă omizi, si dacă sânt, 
trebuiesc stârpite. Se mai poate intrebuinta si doctoria următoare : 
„La un hectolitru (100 litri) de apă se pune 2 litri nicotină, un 

kgr. soda în cristali si un litru de alcool denaturat“, si cu acest 
amestec se stropesc foile pomilor cu omizi. 

Dacă această lună este ploioasă, pe pomii roditori se gă- 
sese o mulţime de pureci verzi. Din cauza acestora, vedem șiruri 
de furnici urcându-se pe pomii roditori. Pentru stârpirea pure- 
cilor ca şi a furnicilor, se intrebuinţează doctoria următoare: în 
3 litri de apă se topese 3 grame de săpun negru, se pune 5 
litri de petroleu de lampă, se stropește tulpina și foile pomilor, 
se toarnă doctorie și în furnicarul lor, dacă se găsește în apro- 
piere de pomi. 

In grădina de altoi, se începe altoitul pomilor cu mugure 
sau cu ochi care creşte. 

In grădina de legumi, se MA varza, cărălabele, ţelerul, 
pătlâgelele și ardeiul. Răsădirea este mai bine a se {aeg spre 
seară. Celelalte legumi și zarzavaturi din grădină, se plivese de 
buruieni, se râresc si se udă regulat, ca să poată să crească 
mai bine. 

In vii- 

Via se sapă. Această lucrare trebuie făcută până la 21 Maiu 
st. v., fiindcă dela această dată vifa incepe să inflorească. Când 
lăstarii au crescut de 5—10 cm. se stropesc cu saramură, făcută 
“din 2 kgr. piatră vânătă, 1 kgr. var gras în bucăţi şi apă 100 
litri; piatra vânătă se topește in 10 litri apă si varul tot în 10 
litri apă şi după aceea se amestecă totul în cei 80 litri apă ce 
a mai rămas. l 

Intretinerea vitelor de muncă. 


Vitelor de muncă li se poate da hrană nutreţ verde de lu- 
ternă, trifoi, măzăriche, grâu, secară, orz si ovăs. Cereale se 
dau ca nutreţ verde când au înflorit; iar luferna si trifoiul, după 
ce s'au cosit se lasă în bătaia soarelui 24 ore și după aceea'se 
dau boilor de muncă. 


Ingrăşarea vitelor la păşune. 

Vitele cari nu se mai pot întrebuință la munca câmpului 
și la producerea laptelui, se adună în cirezi si se dau la pășune, 
unde se îngrașe până toamna. Dacă câldurile în această lună 
sunt mari, sẹ tund oile.. 

Albinele, 

Stupii slabi in lipsă de hrană se mută în locul celor pu- 
ternici, această lucrare se face pe un timp frumos, dimineața: pe 
la orele zece, când cele mai multe albine au plecat afară la camp 

Roitul stupilor se face dela ora 10—4 după amiazi. Când 
albinele se grămădesc afară de cosnite şi la urdiniş, este semn 
că stupii vor roi. Unii agricultori fac şi roitul artificial măiestrit. 


Creşterea gândacilor de mătase. 


Ouale gândacilor de mătase se pun la clocit când foaia 
dudului are mărimea unui ban de 2 coroane. Gândacii trec prin 
5 vârste, în acest timp trebuie bine îngrijiţi cu hrană şi răriţi, 
căci altfel gândacii se bolnăvesc. Aerul în odaie trebuie să fie 
curat şi potrivit cu umezeala. 

„Albina“ = V. S. Moga. 


ŞTIRI. 


Inştiințare. Rugăm pe toți câți au binevoit 
'să primească această foaie şi sunt în restauță cu . 
plata să nu întârzie a o trimite. Spre acest sfârşit 
alăturăm la fiecare număr câte un asemnat. 

Totodată rugăm să se lipească pe dosul cupo- 
nului întreagă adresa sau măcar numărul învăli- 
toarei în care trimitem foaia şi să ui se împărtăşască 
spre îndreptare greşelile ce sar fi străcurat în vre-o 
adresă. 

8 

Tovărăşiile, — In câteva numere mai proaspete ale acestei 
foi di R. Simu a vorbit pe larg despre însemnătatea şi felul 
tovărășiilor sau insoţirilor. In curând vor apăreă în Biblioteca 
poporală a Asociaţiunii două broşuri tratând acelaș subiect, scrise 
de di Vasile C. Osvadă. care, la rugarea noastră, a binevoit a 
se insărcină cu alcătuirea lor. Am găsit de cuviinţă să stăruese 
pe lângă „Asociaţiune“ pentru spriginirea morală a înfiinţării to- 
vărăşiilor, având credinţă că ele sunt o cerință a vremii, fată de 
cari cea mai înaltă instituţiune culturală a noastră nu poate ră- 
mâneă cu mânile în sân. Intreaga mișcare, călăuzită cu înte- 
lepeiune si lăsându-o să-și desfășure roadele în mod firese şi 
pe incetul, desigur va ajută muit la întărirea și inaintarea eco- 
nomică a păturei noastre ţărăneşti. 

Asociajţiunea a făcut cea dintâi încercare cu Branul, unde 
a trimis pe di Vasile C. Osvadă, ca să deie toate îndrumările 
trebuincioase pentru infiinţarea unei tovărășii pentru lăptărit si 
a unei tovărăşii pentru vânzarea poamelor.  Infiinţarea acestor 
tovărăşii a luat-o în mână un comitet alcătuit dintre preoţii şi 
invăţătorii celor 10 comune ale Branului, în frunte cu dnul |. 
Puşcariu, jude de curie in pensie şi di George Babeș, directorul 
despărțământului Bran al Asociaţiunii. Avem toată increderea 
că fruntașii pomeniţi îşi vor da toată silința ca primele tovărăşii 

puse la cale de Asociaţiune să se înfiinţeze cât mai curând şi 
să inflorească peste așteptările neincrezătorilor. Reuşita lor va fi 
un imbold pentru ceice au în mână soartea Asociatiunii ca să 
desfăşure o activitate tot mai largă pentru sporirea însoţirilor. 

Pentru pornirea unei îndreptări in toate ramurile vieții 
noastre se cere îndrăzneală și încredere în puterile noastre proprii ! 

C. T. 
; o 

Internatul de băieţi din Sibiiu. — Cu prilegiul iubileului de 
25 de ani, institutul „Albina“ a făcut o fundaţiune de 40,000 cor. 
pentru înființarea unui internat de băieţi în Sibiiu, cu scop de 
a înlesni tinerilor cari urmează cursurile dela şcoalele secundare 
de aici să-și câștige o creştere morală și românească.. In acest 
an comitetul Asociaţiunii, căruia îi eră încredinţată lundaţiunea, 
a hotărit să se deschidă o colectă pentru a putea întregi suma 
trebuincioasă pentru zidirea şi înzestrarea acestui internat. Spre 
acest scop a inaintat cuvenita cerere ministerului de interne, 
ca să poată incepe colecta încă în cursul unului curgător și să 
poată purcede cât mai repede la inființarea lui. 

Ministrul ungar însă. spre marea noastră surprindere si 
supărare a găsit de cuviință să nu ingăduie colecta sub cuvânt 
că mila se adună de obiceiu numai pentru scopuri cari ţintese 
iubirea deaproapelui, pentru „scopuri filantropice şi de interes 
public“, — cum zice hărtia primită dela minister. 

In $. 2 al statutelor Asociaţiunii se zice deslușit că scopul 
acestei instituțiuni e si înființarea de „școli şi internate“. 

E limpede deci, ca lumina zilei, că nedreptate ni se face 
si toţi sprijinitorii Asociaţiunii își pot da seamă de greutăţile ce 
nise pun in calea înaintării noastre. O. C: T. 

9 

„Sămănătorul“, tovrűşgie agricolă în Gherla, este numele 
unei tovărăşii cu totul nouă și prea folositoare, pe care o reco- 
mandăm cetitorilor noştri. Dăm aici în întregime apelul direc- 
țiunii din care se vede ţinta ce şi-a pus şi mijloacele prin cari 
voieşte să o ajungă. lată apelul: 

„Convinşi, că numai cu puteri unite putem ajunge rezultate 
satisfăcătoare pe terenul economiei rurale, fruntaşii din Gherla 
Si jur la 25 Martie crt. au inființat o „tovărăzie agricolă pe acțiuni“ 
punând bază unei folositoare instituţiuni fonid agit spre binele 
Si prosperarea poporului nostru. 

indemnul înfiinţării acestei tovărăşii nu s'a făcut din poftă 
de câștig pentru ceice sânt incredinţaţi cu conducerea, ci cu 
scopul de a stă întru ajutor şi a scăpă poporul nostru dela sate 
de liftele străine de neamul nostru ce in continuu cutreieră satele 
locuite de Romani. 

Tinta noastră adevărată este, că prin tovărășia „Sădmândtorul * 
să acuirăm instrumente şi maşini agricole pe seama membrilor şi 
pe seama ori-căruia S'ar adresă la noi; să cumpărăm semințe şi alte 
materiale pentru producție, precum altoi de pomi şi de vie etc.; 

să ținem prelegeri şi discuţii publice în chestii ce ating eco- 
nomia rurală, 

„Iovărăşia“ noastră încă dela constituire şi-a început acti- 
vitatea, s'a pus în legătură de afaceri cu cele mai renumite | 
fabrici din tară și străinătate şi astăzi spre bucuria noastră suntem ] 
în acea poziție — încât putem liferă orice ni-s'ar cere, cu cele 
mai reduse preţuri şi sub cele mai favorabile condițiuni de plată. 

De aceea, apelăm la bunăvoința dvoastră și la oricare 
Român iubitor de poporul nostru dela sate, că de aicia încolo 
ori-ce ar fi de trebuință pentru poporul nostru precum: procurarea 
de pluguri, coase din Germania cari le dăm pe garanţă, maşini 
de treierat cu mâna și cu cai, precum şi maşini de. treierat cu 
vapor etc. pe cari toate le avem în depositele noastre spre ve- 


derea publicului — să binevoiţi a vă adresă la noi cu toată in- 
crederea — dând ori-cui cele mai bune desluşiri. 
La afaceri mai. mari -— spre înlesnirea poporului nostru 


— conducătorul „tovărăştei“, la avizul dvoastră, numai decât va veni 
la faţa locului si va încheiă ori-ce fel de afacere definitivă în 
numele tovărăşiei noastre, 

Direcţiunea noastră în ultima sa şedinţă a decis, oŭ „70- 
vărăşia“ noastră să procure pe seama celorce se vor adresă la 
noi numai mașini şi alţi articoli de economie de prima calitate, 
ca prin aceea să-şi câştige încrederea publicului mare și pentru 
cari ori-când să poată prim! garanţa cuvenită. 

In fine mulţămindu-vă înainte pentru spriginul d-voastră ce 
veţi binevoi a ni-l da pentru prosperarea „tovărăşie:“ noastre — 
vă asigurăm din parte-ne, că vom lucra din toate puterile spre 
binele si înaintarea poporului nostru“. 

9 

„Reuniunea economică“ din Orăştie și-a inbinat activitatea 
cu despărţământul Asociaţiunii din acest loc. In 21 April au 
ținut cea dintâi prelegere în comuna Vinerea unde directorul 
despărțământului Z. Popovici a vorbit despre folosul bibliotecelor 
atrăgând luarea aminte asupra începutului de bibliotecă făcut de 
„Asociaţiune* in această comună. Învățătorul Baicu a vorbit 
despre „folosul pomilor roditori“, iar părintele 1. Mota a ţinut 
o cuvântare „Din viaţa românilor“. 

Aceste folositoare prelegeri se vor continuă. 

Q: | 

Vrednicul bătrân jertfitor DI George Popp din Băseşti a 
dăruit 1000 de coroane pentru orfanii ţăranilor morţi în România 
cu prilegiul răscoalelor. 


Indreptare. 
In pasajul al doilea din articolul prim, publicat în Nr. 19 s'a cules greşit apostolul ` 
Mateiu, în loc de Mathia, care după Inălțarea lui Iisus la cer, a fost ales apostol prin votare. 
Am făcut aceasta îndreptare pentru linigtirea celor ce caută nod în papură. 





“Tiparul tipografiei arhidiecezane, Sibiiu. 

